PATVIRTINTA

Šiaulių Ragainės progimnazijos

direktoriaus 2024-12-31 įsakymu Nr. V-190(1.3.)

**ŠIAULIŲ RAGAINĖS PROGIMNAZIJA, KODAS 190531756**

**2025 – 2027 METŲ STRATEGINIS VEIKLOS PLANAS**

**I SKYRIUS**

**VEIKLOS KONTEKSTAS**

Šiaulių Ragainės progimnazijos **(toliau – Progimnazijos)** 2025–2027 metų strateginis veiklos planas parengtas vadovaujantis Lietuvos Respublikos Vyriausybės 2002 m. birželio 6 d. nutarimu Nr. 827 (Lietuvos Respublikos vyriausybės 2010 m. rugpjūčio 25 d. nutarimo Nr. 1220 redakcija) patvirtinta Strateginio planavimo metodika, 2015–2024 m. Šiaulių miesto strateginiu plėtros planu, Lietuvos Respublikos švietimo įstatymu, kitais teisės aktais, Progimnazijos veiklos kokybės įsivertinimo rezultatais, mokinių, jų tėvų, mokyklos darbuotojų siūlymais.

**Progimnazijos misija –** teikti kokybišką priešmokyklinį, pradinį ir pagrindinį ugdymą rengiant mokinius sėkmingam tolimesniam mokymuisi ir gyvenimui.

**Progimnazijos vizija – b**esimokanti, **b**ekurianti, **b**esikeičianti, **b**endradarbiaujanti**, b**endraminčių mokykla**.**

**Progimnazijos vertybės:** saugumas, sveikata, teisingumas, atsakingumas, tolerantiškumas, draugiškumas, kūrybiškumas

**Prioritetai.** Integralaus ugdymo plėtojimas siekiant gerinti mokinių pasiekimus; STEAM erdvių modernizacija; Tinklaveikos kūrimas STEAM, įtraukiojo ir kultūrinio ugdymo srityse; Netradicinės pamokos įvairiose edukacinėse erdvėse naudojant aktyvinančius metodus; Lyderių veikla telkiant progimnazijos bendruomenę įtraukios kultūros plėtrai; Edukaciniai sprendimai pamokoje, padedantys išvengti mokymosi kliūčių kiekvienam mokiniui; Pasiekimų vertinimas esant mokinių įvairovei; Mokinių vertybinių nuostatų ir kultūringo elgesio ugdymas; Kryptingas ir tikslingas mokinių ugdymas karjerai, sutelkiant karjeros konsultanto, klasių vadovų ir mokinių tėvų pastangas; Savalaikės pagalbos mokiniui ir šeimai užtikrinimas.

**Įgyvendinamos programos ir projektai.** Pradinio ugdymo ir pagrindinio ugdymo programos; Inžinerinio ugdymo programa; Projektas „Tūkstantmečio mokyklos I“, kuris yra antroji švietimo pažangos programos „Tūkstantmečio mokyklos“ dalis.

P**olitiniai – teisiniai veiksniai.** Progimnazija savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministro įsakymais, Šiaulių miesto savivaldybės tarybos ar administracijos direktoriaus patvirtintais dokumentais, kitais teisės aktais bei Šiaulių Ragainės progimnazijos nuostatais, darbo tvarkos taisyklėmis ir pedagogų etikos kodeksu.

**Socialiniai veiksniai.** Progimnazijoje mokosi 405 mokiniai, iš jų: 1**–**4 klasėse – 173 mokinių, 5**–**8 klasėse **–** 213 mokiniai, PUG **–** 19 auklėtinių. Yra 16 klasių komplektų ir priešmokyklinio ugdymo grupė. 2,96 % progimnazijos mokinių patiria socialinius rizikos veiksnius, 3,7 % mokinių gauną socialinę pedagoginę pagalbą. 2022–2023 m. m. progimnazijoje mokėsi 435 mokiniai, 2023 – 2024 m. m. - 432 mokiniai.

**Technologiniai veiksniai, ryšių sistema**. 100 procentų pedagogų aprūpinti informacinėmis technologijomis, geba jomis naudotis. Pedagogai naudojasi EDUKA klase, E-lankos, eTest, Wordwall, Google Clasroom ir kitomis skaitmeninėmis aplinkomis. Progimnazijoje įdiegtas lokalus kompiuterinis tinklas ir internetinis ryšys. Informacija platinama elektroniniu paštu, elektroniniu dienynu „Mano dienynas“, mokyklos internetine svetaine <http://ragainesprogimnazija.lt>, Facebook paskyroje *Ragainės progimnazija.* Iš viso progimnazijoje yra 126 kompiuteriai, informacinių technologijų kabinete sukurta 16 darbo vietų. Kompiuterizuoti visi mokomieji kabinetai, įrengtos dvi darbo vietos mokytojų kambaryje. Progimnazija turi 26 spausdintuvus, 4 televizorius, namų kino sistemą, 29 multimedijos projektorius, 31 interaktyvų ekraną, 11 dokumentų kamerų, 49 planšetes. Inžinerijos kabinete yra 12 kompiuterių, 31 planšetė, 3D spausdintuvas.

**Organizacinė struktūra.** Progimnazijos administraciją sudaro 3 vadovų komanda: direktorius, 2 ugdymą organizuojantys skyriaus vedėjai. Progimnazijoje veikia Progimnazijos taryba, Mokytojų taryba, Mokinių taryba, Metodinė taryba, Profesinė sąjunga ir Darbo taryba.

**Žmogiškieji ištekliai**. Progimnazijoje iš viso dirba 38 pedagogai, 16 aplinkos darbuotojų, 5 mokinio padėjėjai, 2 visos dienos grupės auklėtojai, 1- bibliotekininkas. Aukštąjį išsilavinimą įgiję visi pedagogai. Mokytojo eksperto kvalifikacinę kategoriją turi 2,6 % pedagogų, metodininko kvalifikacinę kategoriją turi 25,6 % pedagogų, vyresniojo mokytojo 53,8 %, mokytojo - 18 %. Vidutinis mokytojų amžius 52 metai**.**

**Planavimo sistema.** Planavimo sistemą progimnazijoje sudaro strateginis veiklos planas, metinė veiklos programa, ugdymo planas, metodinių grupių darbo planai, klasių vadovų veiklos planai, mokytojų ilgalaikiai teminiai planai, mokytojų pagalbininkų (socialinio pedagogo, specialiojo pedagogo, logopedo, karjeros konsultanto, bibliotekininko) veiklos planai.

**Finansiniai ištekliai.** Mokyklos veikla finansuojama iš Valstybės (2024 m. mokyklai skirta 1130,3 tūkst. Eur), Savivaldybės biudžeto lėšų (2024 m. mokyklai buvo skirta 431,2 tūkst. Eur.), „Tūkstantmečio mokyklos I“, kuriam Lietuvos Respublikos švietimo, mokslo ir sporto ministro 2023 m. balandžio 13 d. įsakymu Nr. V-508 „Dėl finansavimo skyrimo“ skirta Ekonomikos gaivinimo ir atsparumo didinimo priemonės lėšomis (mokyklai skirta 1.406.685,78 tūkst. Eur.), kitų fondų, tėvų, rėmėjų lėšų. Mokyklos veiklai modernizuoti naudojamos 1,2 % paramos lėšos.

**Mokinių pasiekimai.** 2023–2024 m. m. progimnazijos mokiniai laimėjo 583 prizines vietas. Internetiniuose konkursuose (,,Olympis“, ,,Kings“, „Kengūra“) laimėtos 518 prizinės vietos. Šiaulių miesto mokyklų olimpiadose 6 laimėjimai. 15 % 1–4 klasių mokinių pasiekė aukštesnįjį mokymosi lygį. 46,1 % pradinukų mokosi pagrindiniu lygiu. Pažangumas – 100 %. 7,7 % 5–8 klasių mokinių mokėsi puikiai ir labai gerai, 31,4 % 5–8 mokėsi pagrindiniu lygiu. Vidutinis pažymys šiuo metu – 8, lyginant su pernai metais padidėjo 0,2 balo. Mokyklos pažangumas - 99,8 %.

**Neformalus ugdymas, projektinė veikla.** 2023–2024 m. m. mokykloje veikė 17 būrelių. 91,1 % mokinių lankė būrelius mokykloje ar mieste. 2024–2025 m. m. mokykloje veikia 21 būrelis, kuriuos lanko 82,4 % mokinių, 60 % dalyvauja NVŠ tiekėjų organizuojamose veiklose. 2023–2024 m. m. mokykloje suorganizuota 110 veiklų. Mokiniai dalyvavo 43 miesto, respublikos, tarptautinių renginių. Vyko 10 kultūrinių pažintinių dienų. 2023–2024 m.m. baigtas vykdyti Erasmus+ KA122-SCH projektas „STEAM ugdymo tobulinimas integruojant darnaus vystymosi principus“. Projekto mobilumų veiklose dalyvavo 12 mokinių, kursuose ir veiklų stebėjimuose - 10 mokytojų.2023–2024 m.m. gauta Erasmus Akreditacija (iki 2027 m.). Suformuluoti tikslai bei siekiai: projektinių darbų, kaip ugdymo metodo, taikymas, komandos formavimas, holistinio principo principų įgyvendinimas.

**Prevencinė veikla, pagalba mokiniui.** Progimnazijoje veikia pagalbos vaikui sistema. Organizuojamos konsultacijos mokymosi sunkumų turintiems mokiniams. Sukurtos mokinių, patyrusių sėkmę, skatinimo tradicijos. Taikomas koučingo metodas, kurį naudojant siekiama padidinti mokinių mokymosi sėkmę, ugdyti atsparumą stresui, skatinti lyderystę ir bendravimą. Vykdomos prevencinės programos: „Zipio draugai“ (PUG), „Antras žingsnis“ (1-4 kl.), „ LIONS QUEST“ (5-8 kl.). Įgyvendinant TŪM projekto veiklas, progimnazijoje įkurtas Pagalbos bendruomenei centras ,,PIPL“ (,,PRIIMU, IŠKLAUSAU, PATARIU – LAIMIME”) bei Žinių laboratorija Key Lab’as. PIPL centras.

**Vidaus darbo kontrolė.** Progimnazijoje vykdoma sisteminga pedagoginės veiklos priežiūra. Atsižvelgiant į 2021–2022 m. m. atlikto progimnazijos veiklos teminio išorinio vertinimo išskirtus tobulintinus veiklos aspektus toliau ypatingas dėmesys skiriamas edukaciniams sprendimams pamokoje, padedantiems išvengti mokymosi kliūčių kiekvienam mokiniui, savalaikės pagalbos mokiniui ir šeimai užtikrinimui, pasiekimų vertinimui esant mokinių įvairovei. Progimnazijoje veikla organizuojama vadovaujantis Darbo tvarkos taisyklėmis.Du kartus per metus vyksta strateginiams tikslams ir uždaviniams įgyvendinti programose numatytų priemonių įsivertinimas, esant poreikiui, papildoma naujomis priemonėmis. Mokyklos finansinę veiklą kontroliuoja Valstybės kontrolės įgaliotos institucijos ir Šiaulių miesto savivaldybės įgalioti asmenys. Progimnazijos veiklą prižiūri miesto Savivaldybės administracijos Švietimo skyriaus nustatyta tvarka. Bendrosios švietimo politikos vykdymą prižiūri Švietimo, mokslo ir sporto ministerija.

**SSGG analizė**

|  |  |
| --- | --- |
| **Stiprybės:**   * Inžinerinės ugdymo programos įgyvendinimas – progimnazijos išskirtinumas. * Išplėtota mokyklos tinklaveika STEAM srityje. * TŪM projekto įgyvendinimas. * Holistinio ugdymo pamokose įgyvendinimas. * Operatyvus, patrauklus informacijos pateikimas internetinėje erdvėje. * Mokyklos vadovų, mokytojų ir švietimo pagalbos specialistų lyderystė. * Kompetentingi, kūrybingi, atsakingi, bendradarbiaujantys mokytojai * Operatyvi mokyklos administracijos ir švietimo pagalbos mokiniui specialistų pagalba sprendžiant iškilusias problemas. * Draugiški mokinių, mokytojų, mokyklos darbuotojų santykiai. * Neformaliojo ugdymo programų pasiūla tenkina mokinių saviraiškos poreikius. * Propaguojamas ir įgyvendinamas sveikas, tvarus gyvenimo būdas. * Sudarytos sąlygos mokinių užimtumui. * Turtinama mokyklos materialinė bazė. | **Silpnybės:**   * Nepakankamos mokytojų ir pagalbos mokiniui specialistų kompetencijos, ugdant įvairių gebėjimų mokinius bei siekiant individualios kiekvieno jų pažangos. * Sunku suderinti pamokų tvarkaraštį planuojant integruotas pamokas, edukacines veiklas ne mokykloje. * Pasiekimų vertinimas esant mokinių įvairovei. * Nepakankamai išnaudojamas pažangą skatinantis grįžtamasis ryšys. * Nepilna švietimo pagalbos specialistų komanda (nėra psichologo). * Menka, neefektyvi elgesio problemų turinčių mokinių tėvų pagalba. * Dalis mokytojų, dirbdami keliose ugdymo įstaigose, neturi galimybių aktyviai dalyvauti mokyklos gyvenime. * Dalies tėvų aktyvumo stoka mokyklos gyvenime. |
| **Galimybės:**   * Mokymosi bendradarbiaujant praktikų stiprinimas ir diegimas mokykloje. * Kokybės vadybos sistemos įdiegimas mokinių pasiekimų gerinimui. * Universalaus dizaino taikymas šiuolaikinio ugdymo organizavimui. * Didėjančios kultūrinio ugdymo galimybės ir sąlygos mokinių saviraiškai, gebėjimų plėtotei. * Mokyklos tinklaveikos plėtojimas įtraukiojo ir kultūrinio ugdymo srityse. * Pilnai užtikrinama mokinių, turinčių specialiųjų ugdymosi poreikių, įtrauktis. * Skaitmenizuotų priemonių gausa – galimybė greitai gauti grįžtamąjį ryšį pamokose. * Mokytojų kompetencijų gerinimas, naudojant DI. * Kylanti mokinių mokymosi motyvacija ir gerėjantys pasiekimai. * Visų bendruomenės narius telkimas glaudesniam bendravimui, problemų sprendimui. | **Grėsmės:**   * Vyraujant virtualiam komunikavimui prastėja mokinių socialiniai įgūdžiai. * Mažėjanti mokinių motyvacija mokytis ir siekti tikslo. * Tėvų neišspręstų vaikų auklėjimo problemų perdavimas mokytojams. * Negatyvių socialinių reiškinių, matomų internetinėje erdvėje, įtaka mokinių elgesio kultūrai, vertybių sistemai. * Neadekvatus mokinių pareigų ir teisių suvokimas. * Netinkami mokinių įpročiai neatitinkantys sveikos gyvensenos sampratos. |

Įgyvendinant Šiaulių miesto savivaldybės 2025-2033 metų strateginio plėtros plano tikslą „Užtikrinti įtraukias, kokybiškas, prieinamas švietimo paslaugas ir didinti galimybes jaunimui“, suformuoti šie 2025–2027 metų uždaviniai:

1 UŽDAVINYS. Ugdymo kokybės ir pasiekimų gerinimas įgyvendinant bendrąsias ugdymo programas.

2 UŽDAVINYS. Bendražmogiškųjų vertybių puoselėjimas ir socialinių kompetencijų ugdymas užtikrinant bendruomenės narių saugumą.

3 UŽDAVINYS. Mokyklos materialinės ir techninės bazės stiprinimas.

4 UŽDAVINYS. Pedagogų ir mokinių lyderystės stiprinimas dalyvaujant programose ir tarptautiniuose bei respublikiniuose projektuose.

**II SKYRIUS**

**1 UŽDAVINYS**

**UGDYMO KOKYBĖS IR PASIEKIMŲ GERINIMAS ĮGYVENDINANT BENDRĄSIAS UGDYMO PROGRAMAS**

| Rezultato vertinimo kriterijaus pavadinimas ir mato vienetas | 2024 m. | 2025 m. | 2026 m. | 2027 m. |
| --- | --- | --- | --- | --- |
| 1. Pamokos, kuriose taikomos įtraukiančios, kokybiškos priemonės, efektyvūs metodai. | 90 % | 90 % | 95 % | 95% |
| 1. Pažangūs mokiniai. | 99,8 % | 100 % | 1. % | 100 % |
| 1. Mokiniai, padarę asmeninę pažangą. | 84,3 % | 85 % | 85 % | 85 % |
| 1. Integruotų pamokų dalis. | 42,8 % | 45 % | 45 % | 45 % |
| 1. Mokytojai, tikslingai tobulinę kompetencijas kvalifikacijos kėlimo renginiuose. | 100 % | 100 % | 100 % | 100 % |
| 1. Mokytojų, pamokose naudojančių skaitmenines aplinkas, dalis. | 100 % | 100 % | 100 % | 100 % |
| 1. Pagalbos mokiniui specialistų, tenkančių 100 mokinių, skaičius (asm. per metus). | 0,91 | 1 | 1 | 1 |
| 1. Mokinių, kuriems nustatyti specialieji ugdymosi poreikiai, mokykloje gauna reikiamą pagalbą, dalis. | 100 % | 100 % | 100 % | 100 % |
| 1. Specialiųjų ugdymo(-si) poreikių turinčių vaikų, dalyvaujančių neformaliajame vaikų švietime, dalis nuo visų vaikų (proc.). | 10,9 % | 11 % | 12 % | 13 % |
| 1. Mokinių, gaunančių alternatyvią mokymosi pagalbą, dalis (proc.). | 100 | 100 | 100 | 100 |
| 1. Mokiniai, lankantys būrelius mokykloje. | 91,1 % | 90 % | 90 % | 90 % |
| 1. Mokykloje veikiančių būrelių skaičius. | 17 | 17 | 18 | 18 |
| 1. Mokiniai, dalyvaujantys NVŠ tiekėjų organizuojamose veiklose. | 60 % | 65 % | 70 % | 70 % |
| 1. Mokiniai, dalyvaujantys neformaliose veiklose, skirtose inžinerinių kompetencijų ir kūrybiškumo ugdymui. | 100 % | 100 % | 100 % | 100 % |
| 1. STEM tinklo mokyklos ženklo portale paskelbtų veiklų aprašų skaičius. | 10 | 10 | 10 | 10 |
| 1. STEAM veiklų, organizuotų mokykloje, skaičius. | 169 | 175 | 180 | 180 |
| 1. Inžinerinių miesto, respublikos, tarptautinių renginių, kuriuose dalyvauja mokiniai, skaičius. | 20 | 25 | 25 | 25 |
| 1. Mokinių išvykų į įmones, siekiant supažindinti su inžinerinėmis profesijomis ir parodant jų patrauklumą, skaičius. | 17 | 20 | 20 | 20 |
| 1. Mokykloje įdiegta kokybės vadybos sistema. | 0 | 1 | 1 | 1 |

***1 uždavinį įgyvendinančios priemonės***

* 1. Efektyviai įgyvendinant Bendrąsias ugdymo programas gerinti mokinių ugdymosi pasiekimus, užtikrinti nepertraukiamą ugdymo kokybės ir pasiekimų vertinimą ir įsivertinimą.
  2. Kuriant įtraukiąją kultūrą teikti efektyvią pagalbą kiekvienam vaikui siekiant individualios pažangos.
  3. Plėtoti skaitmeninį ugdymo turinį, tobulinti mokytojų skaitmeninio raštingumo kompetenciją.
  4. Sudaryti sąlygas kiekvieno vaiko saviraiškos poreikių tenkinimui neformaliojo ugdymo veiklose.
  5. Plėtoti inovatyvų ugdymą, lavinanti mokinių inžinerines kompetencijas, kūrybiškumą.

**III SKYRIUS**

**2 UŽDAVINYS**

**BENDRAŽMOGIŠKŲJŲ VERTYBIŲ PUOSELĖJIMAS IR SOCIALINIŲ KOMPETENCIJŲ UGDYMAS UŽTIKRINANT BENDRUOMENĖS NARIŲ SAUGUMĄ**

| Rezultato vertinimo kriterijaus pavadinimas ir mato vienetas | 1. m. | 1. m. | 1. m. |  |
| --- | --- | --- | --- | --- |
| * + - 1. Mokinių, dalyvaujančių prevencinėse programose, dalis. | 100 | 100 | 100 | 100 |
| * + - 1. Organizuotų tėvų švietimo veiklų skaičius. | 8 | 9 | 10 | 10 |
| * + - 1. Mokinių, patiriančių patyčias, smurtą, dalis nuo visų besimokančiųjų. | 2 | 1,5 | 1 | 1 |
| * + - 1. Integralaus ugdymo organizavimas, vadovaujantis Jungtinių Tautų darnaus vystymosi principais (sk.). | 6 | 7 | 8 | 8 |
| * + - 1. Mokinių, dalyvavusių socialinio - pilietinio ugdymo veiklose, procentas. | 90 % | 90 % | 90 % | 90 % |
| * + - 1. Mokinių, dalyvavusių ugdymo karjerai veiklose, procentas. | 100 % | 100 % | 100 % | 100 % |

***2 uždavinį įgyvendinančios priemonės***

02.01. Kurti fiziškai, emociškai, dvasiškai saugią ugdymo(si) aplinką, suvienijant mokytojų bei tėvų pastangas ir stiprinant mokinių vertybines nuostatas.

02.02. Efektyvinti mokinių socialinių kompetencijų ugdymą, siekiant brandžios ir sėkmingos vaiko asmenybės ūgties.

**IV SKYRIUS**

**3 UŽDAVINYS**

**MOKYKLOS MATERIALINĖS IR TECHNINĖS BAZĖS STIPRINIMAS**

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2024 m. | 2025 m. | 2026 m. | 2027 m. |
| 1.Mokyklos erdvių, pritaikytų įtraukiąjam ugdymui, atnaujinimas. | Pradėtas mokyklos patalpų  Remontas – pirmasis etapas.  Įrengtas neįgaliųjų keltuvas.  Pradėtos rengti naujos erdvės: dvi  STEAM laboratorijos, pagalbos mokiniui centras, sensorinis kambarys. | Užbaigtas pirmojo etapo patalpų remontas. Pradėtas atlikti mokyklos pastato vidaus ir išorės kapitalinis Remontas. | Suremontuotos ir pritaikytos įtraukiajam ugdymui visos ugdymo klasės, aktų ir sporto salės, įrengtos naujos erdvės: dvi STEAM laboratorijos,  pagalbos mokiniui centras, sensorinis kambarys.  Atnaujinti mokykliniai baldai, mokymo priemonės, įsigyta nauja įranga technologijų kabinetams. | Baigtas atlikti mokyklos pastato vidaus ir išorės remontas. Atnaujintas sporto aikštynas, įrengta lauko klasė. |
| 2. IKT ir skaitmeninių mokymo(si) priemonių plėtojimas. | Įsigytos šiuolaikinės mokymo priemonės, licencijos skaitmeninėms aplinkoms. | Įsigytos šiuolaikinės mokymo priemonės, licencijos skaitmeninėms aplinkoms. | Įsigytos šiuolaikinės mokymo priemonės, licencijos skaitmeninėms aplinkoms. |  |

***3 uždavinį įgyvendinančios priemonės***

03.01. Pritaikyti ugdymo procesui universaliojo dizaino principais vidaus ir išorės edukacines erdves.

03.02. Plėtoti skaitmeninius mokymo(si) išteklius, priemones, informacinių ir komunikacinių technologijų įrangą, būtiną efektyviam ugdymui.

**V SKYRIUS**

**4 UŽDAVINYS**

**PEDAGOGŲ IR MOKINIŲ LYDERYSTĖS STIPRINIMAS DALYVAUJANT PROGRAMOSE IR TARPTAUTINIUOSE BEI RESPUBLIKINIUOSE PROJEKTUOSE**

| Rezultato vertinimo kriterijaus pavadinimas ir mato vienetas | 2024 m. | 2025 m. | 2026 m. | 2027 m. |
| --- | --- | --- | --- | --- |
| 1. Vykdomų tarptautinių bei respublikinių projektų skaičius. | 2 | 2 | 2 | 2 |
| 1. 8 kl. mokiniai, dalyvaujantys „The Duke of Edinburgh‘s International Award“ (DofE) tarptautinėje programoje. | 17 % | 20 % | 20 % | 20 % |
| 1. PUG auklėtiniai, dalyvaujantys emocinio ugdymo programos ,,Zipio draugai” įgyvendinimo veiklose. | 100 % | 100 % | 100 % | 100 % |
| 1. 1-4 kl. mokiniai, dalyvaujantys socialinių emocinių įgūdžių lavinimo ir smurto prevencijos programos „Antras žingsnis“ įgyvendinimo veiklose. | 100 % | 100 % | 100 % | 100 % |
| 1. 5-8 kl. mokiniai, dalyvaujantys socialinio ir emocinio ugdymo programos „Lions quest“ veiklose. | 100 % | 100 % | 100 % | 100 % |
| 1. Mokytojai, vedantys pamokas kitų mokyklų mokytojams. | 70 % | 25 % | 25 % | 25 % |
| 1. Mokytojai, stebintys pamokas kitose mokyklose. | 70 % | 25 % | 25 % | 25 % |
| 1. Veiklos kitų švietimo įstaigų ugdytiniams. | 3 | 4 | 4 | 4 |
| 1. Veiklos, organizuojami su kitomis švietimo įstaigomis. | 1 | 2 | 2 | 2 |

***4 uždavinį įgyvendinančios priemonės***

04.01. Dalyvauti programose ir tarptautiniuose bei respublikiniuose projektuose.

04.02. Gerinti pedagogų bendradarbiavimą bei švietimo įstaigų tinklaveiką įtraukiojo, STEAM ir kultūrinio ugdymo srityse.

**Strateginio veiklos plano priedai**

1. 2025 metų veiklos planas ir finansavimo šaltinių suvestinė.

2. STRAPIS kopija.

SUDERINTA

Ragainės progimnazijos

tarybos posėdžio

2024 m. gruodžio 27 d.

protokolas Nr. S1-3